ร้านนี้เป็นร้านที่เปิดมานานกว่า 15 ปี ตั้งอยู่ย่านวัชรพล แต่ย้ายพิกัดที่ตั้งมาหลายครั้ง จนปัจจุบันย้ายมาตั้งอยู่ในโครงการ neighbour center ที่ซอยวัชรพล

เดินผ่าน เพราะมาทานร้านอาหารญี่ปุ่นใกล้ๆ กันก็หลายครั้ง แต่ไม่เคยมีโอกาสแวะสักที วันนี้เพื่อนที่พามาทำธุระด้วยแนะนำ ก็เลยลองเลยละกันนะ

อาหารที่สั่งมีแค่ 3 อย่าง เพราะมากันแค่สองคน แต่อร่อยทุกอย่างนะคะ ได้แก่ พอร์คช็อพ สเต็กปลาแซลม่อน และมักกะโรนีผัดกุ้ง ราคาไม่แรง จานละไม่ถึง 100 บาท เรียกว่าน่าคบหามาก

เจ้าของร้านเป็นสองสามีภรรยาที่อัธยาศัยดี น่ารักมาก อยากให้ลองมาชิมกันดูนะคะ